Kannywood: Kotu ta kori shari’ar Amina Amal – Dala FM Kano
Babbar kotun tarayya mai lamba 2 dake nan Kano karkashin mai shari’ar O.A Oguata, ta kori karar da jarumar fina-finan hausar nan Amina Amal ta shigar kan fitacciyar jaruman nan Hadiza Gabon.
Tunda farko dai Amina Amal ta shigar da kara a kotun tana zargin cewa Hadiza Gabon ta ci zarafinta, tare da bata mata suna, inda ta nemi da ta biyata diyyar zunzurutin kudi har miliyan hamsin.
Jaruma Hadiza Gabon da Amina Amal lokacin ana dasawa.
Wakilin mu Abubakar Sabo ya rawaito mana cewa a zaman kotun da ya gudana a ranar larabar nan 6 ga watan Nuwamban da muke ciki, mai shari’a O.A Oguata, ya kori karar sakamakon rashin gamsar da kotun da gamsassun hujjoji kan zargin daga masu kara.
Har ila yau lauyan mai kara Barista Abdulhalim Adamu ya bayyanawa Dala FM cewa sun karbi wannan hukunci da kotu tayi, amma zasu daukaka kara zuwa gaba.
HOTUNA: Rahama Sadau a kasar Dubai